Angelina Mango

Angelina Mango (g. 2001 m. balandžio 10 d.) – italų dainininkė ir dainų rašytoja. Išgarsėjo singlams „Ci pensiamo domani“ ir „Che t'o dico a fa'“ 2023 m. pasiekus aukščiausią Italijos singlų topo dešimtuką.

Angelina Mango laimėjo 2024 m. Sanremo muzikos festivalį su daina „La noia“ ir atstovavo Italijai 2024 m. „Eurovizijos“ dainų konkurse, kur surinko 268 taškus ir užėmė septintąją vietą.

 Biografija 
Angelina Mango gimė 2001 m. Maratea mieste, Italijoje, Pino Mango, tiesiog žinomo kaip Mango, ir Laura Valente, buvusios Matia Bazar dainininkės, šeimoje. Ji užaugo Lagonegro mieste, kartu su vyresniuoju broliu Filippo (gim. 1995 m.) su kuriuo dalijosi pomėgiu muzikai. Užaugusi muzikalioje šeimoje, ji išmoko dainuoti, groti pianinu ir gitara. Būdama 5 metų ji pradėjo šokti, tai praktikavo 10 metų. Ji prisijungė prie koverių grupės kaip dainininkė, kurioje jos brolis grojo būgnais, koncertavo keliuose klubuose aplink jų gimtąjį miestą. Pirmą kartą studijoje pasirodė būdama 10 metų su savo tėvu Mango „La terra degli aquiloni“ kaip pritariančioji vokalistė, o vėliau duetu su tėvu atliko muzikinės grupės Bitlų („The Beatles“) dainą „Get Back“ paskutiniame jo įraše „L'amore è invisibile“.

2014 m. Angelina įstojo į liceo scientifico, tačiau po tėvo mirties studijas sustabdė. 2016 m. ji su mama ir broliu persikėlė į Milaną, kur tęsė mokslus ir pradėjo dainuoti grupėje su broliu. 

 2024 metų Sanremo muzikos festivalis ir „Eurovizijos“ dainų konkursas 
Angelina Mango dalyvavo ir laimėjo Sanremo muzikos festivalį 2024 su daina „La noia“.  Daina pelnė kritikų pripažinimą, radijo apdovanojimų bei Lunezia apdovanojimą už indėlį kuriant dainas. Per konkursą ji taip pat atliko savo tėvo atliktą pertvarkytą „La rondine“ versiją, užėmusią 2 vietą ketvirtoje gyvai atliekamoms dainoms skirtoje naktyje.

Ryte, iškart po pergalės, ji patvirtino, jog atstovaus Italijai 2024 m. „Eurovizijos“ dainų konkurse. Galutinėje įskaitoje užėmė 7 vietą (iš 25). Lietuvos žiūrovai jai skyrė du taškus.

 Išnašos 

Kategorija:Italijos atstovai Eurovizijoje